剛戰破悶局 聲仔贏馬有定數
2024年05月18日 14:16
東網電視
更多新聞短片
第6場四班1400米「定數」(左)季內曾經贏過四班條件限制賽1400米。
丁冠豪馬房今季陷入低潮，現時只取6W，加上兵力有限，呢場硬仗當然唔易打。不過睇番此倉現時有唔少新馬，只要及時操起，有一兩駒交出好成績，為馬房注下強心針，當然可振奮士氣！丁廐「定數」就是其中一駒，今季此駒喺四班條件限制賽已展現追勢兼贏馬，不過「定數」仲係3歲仔好後生，練者亦都唔急進，開季至今，「定數」都只係跑咗4場，其中3仗有獎金名次。
「定數」今仗繼續由霍宏聲策騎，人馬將出戰第6場四班1400米田草賽事，霍宏聲重提「定數」上仗表現時表示，上仗「定數」抽得大外檔起步，加上出閘笨拙，所以被逼留後跑，呢個都唔係佢嘅最佳跑法，所以最後落敗而回，而此駒其實有能力應付四班，但心智仍未成熟，所以仍有進步空間。
騎者表示，今次都希望「定數」可以出閘順利擺番個有利位置，賽前試閘都係輕抒步頭性質，希望今次「定數」都可以收復前失。